पाएं अपने शहर की ताज़ा ख़बरें और फ्री ई-पेपरडाउनलोड करें
गढ़वा/रांची। अपनी मां के हत्यारों की गिरफ्तारी के लिए अधिकारियों के दरवाजे का चक्कर काट रही हैं दो मासूम बहने दिव्या व दुर्गा। इन दोनों लड़कियों की कहानी भी अजीब है। इन दोनों की मां की हत्या इनके पिता ने ही अपने परिवार के साथ मिलकर कर दी थी। मरने से पहले दिव्या व दुर्गा की मां सरिता देवी गढ़वा सदर अस्पताल में अपने बयान में स्पष्ट रूप से अपने ससुराल वालों पर खाने में (सत्तू) जहर देकर हत्या का प्रयास करने का आरोप लगाया था।
इस बयान के करीब सात घंटे बाद सरिता की मौत हो गई थी। उसकी दोनों छोटी बच्चियां दिव्या व दुर्गा अनाथ हो गई। दोनों बहनों ने भी पुलिस के समक्ष दिए बयान में कहा था कि उसके पिता व परिवार के अन्य लोगों ने सत्तू में जहर मिलाकर उसके मां की हत्या का प्रयास किया था।
इसकी सूचना उसने अपने नाना राम कठिन तिवारी व मामा बबलू तिवारी को तत्काल मोबाइल फोन से दी। इसके बाद ये दोनों लोग उसे लेकर गढ़वा सदर अस्पताल पहुंचे। जहां इलाज के क्रम में उसकी मौत हो गई। इस दौरान उसकी मां ने पुलिस के समक्ष बयान भी दिया था।
घटना 17 मई 2012 की है। उसी दिन गढ़वा थाना में जहर देकर हत्या करने की प्राथमिकी दर्ज कराई गई। प्राथमिकी दर्ज होने के करीब एक वर्ष बाद भी आरोपियों की गिरफ्तारी नहीं हो सकी है। जबकि आरोपी आए दिन दिव्या, दुर्गा के नाना परिवार के लोगों को धमकी दे रहे हैं। इसकी भी सूचना ये लोग लगातार मझिआंव पुलिस को दे रहे हैं। लेकिन पुलिस पिछले एक वर्षों से आरोपियों की गिरफ्तारी का आश्वासन ही दे रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn